kardosdrur/scandi-wiki huggingface dataset:
Kveøya

Kveøya (Kvæøya) er en ø i Kvæfjord kommune i Troms og Finnmark fylke i Norge. Øen ligger i Kvæfjorden, og deler denne i to sunde: Bygdesundet på nordsiden, og Øysundet på sydsiden.

Kveøya strækker sig ca. 10 km fra Hundstadneset i sydøst til Øynes i nordvest, og har et areal på 7,20 km². Det højeste punkt på øen er 267 moh. Øen havde i 2011 126 indbyggere . Den frugtbare jord drives af gårdene  Hokland, Hundstad, Vebostad og Garles,

Nordøstsiden af øen er stejl og der findes hverken  bebyggelse eller frugtbar jord. I 1950 blev der bygget en ny skole, som nu er nedlagt. Børn i skolealderen fra Kveøya går nu på Borkenes skole. Kveøyas forsamlingshus som blev bygget midt i 1980-tallet huser Kveøy børnehave og ligger ved siden af skolen. 

Bedehuset ved gården Garles fra omkring 1890 fungerede længe som forsamlingshus. Bedehuset står intakt, og er i nutiden et lokalmuseum. På gården Hunstad er der et privat gårdmuseum. 

Kveøyforbindelsen er en vej- og broforbindelse som knytter Kveøyai Kvæfjord i Troms sammen med Hinnøya og giver indbyggerne i Kveøya færgefri forbindelse til omverdenen. Vejen er en del af Fylkesvei 105. Forbindelsen blev åbnet den 25. september 2010. Vejen går over Øysundet mellem Hundstad på Kveøya og Salen på Hinnøya. Den består af en vej på land og stenfyldinger i fjorden på i alt 2010 meter, samt broen Kveøybrua på 370 meter. Vejen har et kørefelt og mødepladser. Broen er en stål kassebro med en indsejlingshøjde på 10 meter. Kveøyforbindelsen erstatter færgestrækningen mellem Hokland på Kveøya og Borkenes.

Historie 
Vebostad  eller Vebbestad er en af de ældste gårde i Kvæfjord, med spor efter fast bosætning fra jernalderen, ca. 300 f.Kr. En tydelig gårdsbebyggelse viser hvor det vigtigste brug har ligget. Navnet kommer af det norrøne ordet vé, som betyder helligdom, og bosted. Dette kan betyde at det kan have været et hov eller en offerplads her i før kristelig tid. 

Som en gammel, central gård blev Vebostad centrum for Kvæfjord i middelalderen, og var Kvæfjords tingsted. I 1600-tallet var Vebostad-bonden Kvæfjords bondelensmand. Gjertrud Rasch, som giftede sig med Hans Egede, var fra Vebostad, og var datter af bondelensmand Niels Rasch. I 1947 blev der rejst en mindestøtte for hende ved gården. I 1896 gik gården Vebostad konkurs. Den blev da delt op i fire, og solgt som mindre enheder til nye folk. Siden blev  husmandsstederne også til en femte del af det som i dag er Vebostad. 

Omkring år 1900 fik Kveøy skolekreds sin egen skole, som blev bygget i Vebostad og øen havde ca. 300 indbyggere som boede på 45 større og mindre gårde med tilsammen 30 heste. På de fleste af gårdene havde familierne indtægter fra anden virksomhed.

Eksterne henvisninger 
 www.kveoy.no 
 Nils Pers gårdmuseum 
 Kveøy Treskjæring  
 www.youtube.com

Referencer 

Øer i Troms og Finnmark
Kvæfjord
Geto Boys

Geto Boys er en rapgruppe fra Houston, Texas. Gruppen består af Scarface, Willie D og Bushwick Bill.

Discografi
Making Trouble (1988)
Grip It! On That Other Level (1989)
The Geto Boys (1990)
We Can't Be Stopped (1991)
Till Death Do Us Part (1993)
The Resurrection (1996)
Da Good da Bad & da Ugly (1998)
The Foundation (2005)

Hiphopgrupper fra USA
William Stanley Jevons

William Stanley Jevons (født 1. september 1835, død 13. august 1882) var en britisk økonom og professor i Manchester og London. Sammen med bl.a. Carl Menger, Léon Walras og Alfred Marshall regnes han for en hovedperson i grundlæggelsen af den neoklassiske skole i slutningen af 1800-tallet. Bogen A General Mathematical Theory of Political Economy fra 1862 er af den senere økonom Irving Fisher blevet beskrevet som begyndelsen på den matematiske metodes anvendelse inden for økonomi.

I offentligheden blev han for alvor kendt med bogen The Coal Question fra 1865, hvor han henledte opmærksomheden på den gradvise udtømning af Storbritanniens kulresurser og fremsatte Jevons' paradoks: Større effektivitet i kuludnyttelsen kan medføre højere i stedet for lavere forbrug. 

Hans hovedværk regnes for at være The Theory of Political Economy fra 1871, hvor han startede den marginale revolution i økonomi (bl.a. indsigten, at det er den marginale nytte og ikke den samlede nytte af en vare, der bestemmer varens pris).

Jevons' analyse af penges funktioner 

I bogen Money and the Mechanism of Exchange fra 1875 leverede Jevons en berømt analyse af penges forskellige funktioner, som han opdelte i fire: Penge er et betalingsmiddel, en måleenhed, et værdiopbevaringsmiddel og en standard til opgørelse af gæld. De fire funktioner er senere blevet memoreret i det engelske vers: Money's a matter of functions four, a Medium, a Measure, a Standard, a Store. Opdelingen er stadig i dag grundlaget for økonomiske analyser af penges betydning, idet man normalt dog kun regner med de tre første funktioner og betragter den fjerde og sidste som en underafdeling af de tre første (se Penge).

Død 

Jevons døde ved en drukneulykke i 1882.

Kilder 

Videnskabsfolk fra England
Økonomer fra Storbritannien
Jevons

Navnet Jevons kan referere til flere forskellige personer:

 William Stanley Jevons - britisk økonom, 1835-1882
 Frank Byron Jevons - britisk filolog og humanistisk videnskabsmand, 1858-1936
Believe (sang af Elton John)

"Believe" er en sang af den britiske sangeren Elton John og blev udgivet den 20. februar 1995 som den første single fra hans album Made in England (1995). Sangen nåede førsteplasden i Canada og var Elton Johns femtende single som nåede førstepladsen på Adult Contemporary-listen og nåede også nummer tretten på Billboard Hot 100. I Europa nåede singlen Top 20 i Schweiz, Storbritannien, Frankrig og Belgien (Vallonien), men var en moderat succes i flere andre lande.

Sporliste 
 7" single
 "Believe" – 4:51
 "The One" (live) – 6:32

 CD maxi 1
 "Believe" – 4:51
 "Believe" (live) – 4:43
 "Sorry Seems to Be the Hardest Word" (live) – 3:52

 CD maxi 2
 "Believe" – 4:51
 "The One" (live) – 6:32
 "Believe" (live) – 4:44

Hitlister

Referencer

Eksterne henvisninger 
Officiel tekst

Elton John-sange
Singler fra 1995
Bom

Bom kan henvise til flere emner:

 Bom (skibsteknologi) - en type rundholt på et skib
 Bom (redskabsgymnastik) - en øvelse i redskabsgymnastik, som udføres på en balancebom
 Vejbom - en anording, der blokerer en vej, sti eller lignende
 BOM - Byte Order Mark et specialtegn i Unicode 

Personer med navnet Bom

 Mette Bom - dansk journalist og redaktør
 Lars Bom - dansk skuespiller
Edinburgh Airport

Edinburgh Airport  er en lufthavn i Skotland, Storbritannien. Den er beliggende ved Ingliston, 9 km fra centrum af Edinburgh.

I 2012 betjente lufthavnen 9.195.061 passagerer, havde 110.288 start- og landinger, samt ekspederede 19.115 tons fragt, hvilket gjorde den til Skotlands travleste.

Historie 
Lufthavnens område blev fra 1916 brugt som det britiske luftvåbens nordligste base under 1. verdenskrig, da Royal Flying Corps opførte Turnhouse Aerodrome. I 1918 da Royal Air Force blev grundlagt, overtog Forsvarsministeriet området og kaldte det RAF Turnhouse.

Ved starten af 2. verdenskrig overtog RAF Fighter Command kontrollen med lufthavnsområdet i Edinburgh. De anlagde en 1.189 meter lang landingsbane som kunne tage imod fly af typen Supermarine Spitfire. Ved Slaget om England blev tre eskadriller placeret i Edinburgh. 

Da krigen sluttede og lufthavnen stadigvæk var under militær kontrol, startede man i 1947 med de første kommercielle flyvninger. British European Airways startede en rute imellem Edinburgh og London med et Vickers Viking-fly, som senere blev erstattet med Vickers Viscount og Vickers Vanguard. I 1952 forlængede man landingsbanen til knap 1.800 meter, så det militære jagerfly af typen de Havilland Vampire kunne operere fra Edinburgh. I 1956 opførte man en civil lufthavnsterminal som allerede fire år efter blev udvidet. I 1960 skiftede lufthavnen ejer fra Forsvarsministeriet til Transportministeriet, for at tage mere hensyn til den voksende kommercielle trafik.

I 1971 overtog BAA Limited ejerskabet af lufthavnen, og begyndte umiddelbart efter at anlægge en ny landingsbane og afgangsterminal. Militærbasen RAF Turnhouse lukkede for alle aktiviteter i 1997. I 2005 opførte man et nyt 57 meter højt kontroltårn, og året efter startede en udvidelse af terminalen.

Galleri

Eksterne henvisninger 

 Edinburgh Airports officielle hjemmeside

Referencer 

Lufthavne i Skotland
Etableret i 1916
Airport
Beograd Lufthavn

Beograd Lufthavn eller Beograd Nikola Tesla Lufthavn  er en international lufthavn i Serbien. Den er beliggende to kilometer vest for Surčin, 12 km fra centrum af landets hovedstad Beograd.

I 2012 betjente lufthavnen 3.363.919 passagerer og havde 44.990 start- og landinger, hvilket gjorde den til landets travleste.

Historie 
Beograds første internationale lufthavn, Dojno polje Lufthavn, blev indviet den 25. marts 1927. Flere af de store europæiske flyselskaber benyttede lufthavnen indtil starten af 2. verdenskrig. I 1941 blev området besat af tyskerne, og De Allierede bombede stedet i 1944. Senere samme år ødelagde tyskerne de sidste rester af bygninger og faciliteter inden de forlod landet i oktober. Derefter begyndte man at genopbygge lufthavnen, og i 1947 havde JAT Yugoslav Airlines det meste af indenrigs- og udenrigstrafikken. Året efter begyndte vesteuropæiske selskaber igen at benytte lufthavnen.

Som en del af en stor plan for Beograds infrastruktur, blev det besluttet at der skulle opføres en helt ny og tidssvarende lufthavn. Ved byen Surčin, 12 kilometer uden for centrum af Beograd blev der fundet et egnet område til en lufthavn. I april 1958 begyndte byggeriet, og den 28. april 1962 kunne præsident Josip Broz Tito officielt åbne Beograds nye lufthavn. 

I 2006 skiftede lufthavnen navn fra 'Belgrade International Airport' til det nuværende, for at hædre fysikeren Nikola Tesla.

Galleri

Eksterne henvisninger 

 Beograd Lufthavns officielle hjemmeside 

Lufthavne i Serbien
Etableret i 1962
Lufthavn
Nikolaj Hansen

Nicolai, Nicolaj, Nikolai eller Nikolaj Hansen har flere betydninger:

 Nicolaj Hansen (1855–1932) - dansk musiker, komponist og violinlærer
 Nicolai Hansen (1867–1943) - dansk arkitekt
 Nikolaj Hansen (fodboldspiller, født 1987) (født 1987) - en dansk fodboldspiller, der bl.a. har spillet i FC København
 Nikolaj Hansen (fodboldspiller, født 1993) (født 1993) - en dansk/polsk fodboldspiller, der spiller i Valur

Se også
 Hans Nicolai Hansen (1835–1910) - dansk jurist og politiker, konferensråd, borgmester i Københavns Kommune, medlem af Folketinget og formand for Landstinget
 Hans Nikolaj Hansen (ved dåben: Nicolay) (1853–1923) - dansk maler og tegner
 Andreas Nicolai Hansen (1798–1873) - dansk handelsmand
Rom Lufthavn

Rom Lufthavn kan henvise til følgende:

I Rom, Italien:
 Aktive:
 Rom-Ciampino Lufthavn i Ciampino, Italien, nær ved Rom (IATA/ICAO: CIA/LIRA)
 Leonardo da Vinci-Fiumicino Lufthavn, international lufthavn i Fiumicino, Italien, nær ved Rom (IATA/ICAO: FCO/LIRF)
 Rome Urbe Lufthavn i Rom, Italien (ICAO: LIRU)
 Lukkede:
 Centocelle Lufthavn, i Centocelle, Rom, Italien (IATA/ICAO: ingen/LIRC)
 Rom Viterbo Lufthavn, i Viterbo, Italien

I USA:
 Rome State Airport i Rome, Oregon, USA(FAA/IATA: REO)
 Becks Grove Airport i Rome, New York, USA (FAA: K16)
 Griffiss International Airport i Rome, New York, USA (FAA/IATA: RME)
 Richard B. Russell Airport i Rome, Georgia, USA (FAA/IATA: RMG)
Basedows sygdom

Basedows sygdom (også kaldt thyreotoksikose eller Graves' sygdom) er en sygdom forårsaget af forhøjet stofskifte. Ved sygdommen er skjoldbruskkirtlen forstørret og øjnene udstående.

Sydommen ses hyppigst hos yngre mennesker, og den vil for ca. en tredjedel resultere i deciderede øjenproblemer.

Sygdommen er opkald efter den tyske læge Karl Adolph von Basedow, der som den første beskrev sygdommens symptomer.

Sygdomme
Nikolaj Hansen (fodboldspiller, født 1993)

Nikolaj Hansen (født 15. marts 1993) er en dansk fodboldspiller, der spiller i Víkingur.

Karriere

HB Køge 
Den 7. juni 2014 blev det offentliggjort, at Nikolaj Hansen skiftede fra FC Vestsjælland til HB Køge.

Referencer

Eksterne henvisninger 
 
 Nikolaj Hansen Profil hos FC Vestsjælland
 Nikolaj Hansen, all-time Superligastatistik på Superstats.dk

Fodboldspillere fra Danmark
Fodboldspillere fra FC Vestsjælland
Fodboldspillere fra HB Køge
Fodboldspillere fra Valur
Steve Bruce

Stephen Roger "Steve" Bruce (født 31. december 1960) er en tidligere engelsk fodboldspiller og nuværende manager. 

Bruce startede sin karriere i Gillingham og Norwich City, før han i 1987 skiftede til Manchester United. 

Bruce var en solid midterforsvarer, som spillede 309 kampe og scorede 26 mål. I sin tid i Manchester United dannede han par i midterforsvaret med Gary Pallister. Med klubben vandt han tre ligamesterskaber, tre FA Cup, en ligacup og en Cup Winners' Cup. Han forlod United i 1996 og skrev kontrakt med Birmingham City. Senere blev han spillende manager i Sheffield United. Han stoppede sin aktive karriere i 1999. 

Han var også manager for Huddersfield Town, Wigan Athletic og Crystal Palace, før han blev ansat i Birmingham i 2001. I november 2007 overtog han managersædet i Wigan. 

Den 3. juni 2009 blev han manager i Sunderland,  og skiftede i 2012 til Hull City, hvor han sagde op i 2016. I stedet overtog han trænersædet i Aston Villa F.C., hvor han to år senere, i oktober 2018, blev fyret efter blot én sejr i ti kampe.

Referencer 

Fodboldspillere fra Norwich City F.C.
Fodboldspillere fra Manchester United F.C.
Fodboldspillere fra Birmingham City F.C.
Fodboldspillere fra Sheffield United F.C.
Fodboldspillere fra England
Fodboldtrænere fra England
Fodboldtrænere fra Sheffield United F.C.
Fodboldtrænere fra Sunderland A.F.C.
Fodboldtrænere fra Hull City A.F.C.
Fodboldtrænere fra Wigan Athletic F.C.
Fodboldtrænere fra Crystal Palace F.C.
Fodboldtrænere fra Huddersfield Town F.C.
Fodboldtrænere fra Birmingham City F.C.
Fodboldtrænere fra Aston Villa F.C.
Korfu Lufthavn

Korfu Lufthavn, "Ioannis Kapodistrias"  er en lufthavn i Grækenland. Den er beliggende ved byen Pontikonisi, og to km syd fra centrum af Korfu by på øen Korfu.

Om sommeren ankommer der en stor mængde charterfly med turister. I 2012 betjente lufthavnen 1.914.522 passagerer og havde 15.292 start- og landinger. Udenfor turistsæsonen er der få ruter til blandt andet Athen.

Historie 
Lufthavnen blev etableret i 1937. Under 2. verdenskrig benyttede tyske og italienske tropper lufthavnen til at flytte fly og soldater imellem fronterne. Under krigen var landingsbanen på 600 meter, men blev i 1949 forlænget til 800 meter. Den næste og seneste forlængelse af landingsbanen begyndte i 1957, og to år senere havde man de nuværende 2.373 meter.

Den første kommercielle flyvning fandt sted den 19. april 1949 da TAE Greek National Airlines lettede fra Athen med kurs mod Korfu. I 1962 opførte man en lille lufthavnsterminal, som i dag bliver benyttet af Korfu Flyveklub. I 1965 begyndte Olympic Airlines som det første selskab at flyve udenrigsruter fra Korfu. Den nuværende afgangsterminal blev påbegyndt i 1968, og stod klar til indvielse i 1972.

Galleri

Eksterne henvisninger 

 Korfu Lufthavns officielle hjemmeside   

Lufthavne i Grækenland
Etableret i 1937
Lufthavn
Lasse Nielsen (fodboldspiller, født 1987)

Lasse Nielsen (født 3. marts 1987) er en dansk fodboldspiller, der spiller i Lyngby Boldklub.

Titler 

 Polsk Super Cuppen: 1
 2016 med Lech Poznań

Referencer

Eksterne henvisninger 
 Profil hos FC Vestsjælland
 Lasse Nielsen, all-time Superligastatistik på Superstats.dk
 

Fodboldspillere fra Danmark
Fodboldspillere fra FC Vestsjælland
Fodboldspillere fra Næstved BK
Fodboldspillere fra Odense Boldklub
Fodboldspillere fra Lech Poznań
Fodboldspillere fra Trelleborgs FF
Fodboldspillere fra Lyngby Boldklub
Jack (roman)

Jack er titlen på debutromanen af den svenske forfatter, rockmusiker og billedkunstner Ulf Lundell. Jack udkom i Sverige 5. april 1976. Bogen er oversat til dansk af Jannick Storm og udkommet på forlaget Lindhardt og Ringhof. 

Jack er delvist selvbiografisk og handler om den unge stockholmske boheme, Jack, og hans vilde liv i Stockholm i starten af 1970'erne samt hans forsøg på at slå igennem som forfatter og musiker. Bogen kan læses som et portræt af post-hippie generationen og er mestendels skrevet i en let og humoristisk tone, men den problematiserer også alkohol, stoffer og fri sex. I Sverige blev bogen først udgivet i 2.000 eksemplarer men solgte siden mere end 200.000. Jack omtales i bogen Tusen svenska klassiker (2009).

Bogen er filmatiseret af instruktøren Janne Haldoff. Filmen havde premiere i marts 1977. Ulf Lundell blev selv prøvefilmet i rollen som Jack, men optræder kun som statist i den endelige film.

Romaner fra Sverige
Litteratur i 1976
Thomas Mikkelsen (fodboldspiller, født 1983)

Thomas Mikkelsen (født 27. august 1983) er en dansk fodboldspiller, der er målmand for Brøndby IF.

Klubkarriere

FC Vestsjælland 
Han var en af de store profiler i FC Vestsjælland, han var en af grundene til, at de holdt sig oppe i superligaen i sæsonen 13/14. Næste sæson rykkede FC Vestsjælland dog ned og lidt efter gik de konkurs.

FC Fredericia 
Herefter fik han kontrakt med FC Fredericia, hvor han var førstemålmand i et år.

OB 
I slutningen af marts 2017 offentliggjorde Mikkelsen selv, at han fra sommeren 2017 ville være en af målmandstruppen i Odense Boldklub. Han var som udgangspunkt tildelt en position som reservemålmand, hvor han skulle presse Sten Grytebust.

Lyngby 
Den 1. september kunne Lyngby Boldklub annoncere, at klubben lejede Thomas Mikkelsen frem til slutningen af 2018. I starten af 2019 blev aftalen med Lyngby gjort permanent, da Mikkelsen skrev under på en kontrakt gældende frem til sommeren 2020. I august 2020 forlængede han sin kontrakt med Lyngby Boldklub frem til sommeren 2021.

Brøndby 
Den 19. juni 2021 kunne Brøndby IF annoncere, at man havde hentet Mikkelsen på en fri transfer.
Som backup for Mads Hermansen.
Mikkelsen fik sin Brøndby debut den 23. september i 8-1 sejr over Allerød i DBU Pokalen.

Den 17. oktober, grundet en skade til Hermansen fik Mikkelsen sin Superliga debut for Brøndby i en 3-2 sejr over Vejle på Brøndby Stadion.
Fire dage efter den 21. oktober, fik Mikkelsen sin europæiske debut i en alder af 38 år.
Brøndby mødte Glasgow Rangers i en Europa League-gruppekamp hvor Brøndby tabte 2-0 på Ibrox Stadium.

Referencer

Eksterne henvisninger 
 Thomas Mikkelsen, all-time Superligastatistik på Superstats.dk
 

Fodboldspillere fra Danmark
Fodboldspillere fra FC Vestsjælland
Fodboldspillere fra FC Fyn
Fodboldspillere fra Næsby Boldklub
Fodboldspillere fra B1909
Fodboldspillere fra Odense Boldklub
Fodboldspillere fra Lyngby Boldklub
Jannick Storm

Jannick Storm (født 24. december 1939 i Svendborg, død 8. maj 2015 i Sakskøbing ) var en dansk digter, forfatter og oversætter. Opvokset i København. Jannick Storm debuterede i 1971 med "Miriam og andre" og udgav siden digte, noveller, essays og romaner i forskellige genrer, blandt andet science-fiction.

Udvalgte værker 
 Der er mere endnu (2005)
 Vest til syd (2002)
 En afglans (2001)
 Jørgen Hattemagers skat (1997)
 Mødet med Bo (1994)
 Øl, fisse og hornmusik (1976)
 Børn kan altid sove (1973)
 Miriam og andre (1971)

Referencer

Eksterne henvisninger 
 
 

Digtere fra Danmark
Oversættere fra Danmark
Personer fra Svendborg
Novelleforfattere fra Danmark
300 mil til himlen

300 mil til himlen (pl: 300 mil do nieba) er en ungdomsfilm fra 1989 instrueret af Maciej Dejczer efter manuskript af Maciej Dejczer og Cezary Harasimowicz.

Handling 
To polske brødre på femten og tolv år flygter fra det krisefyldte hjemland til Danmark, skjult under en lastvogn. Her finder de snart ud af, at Vesten ikke helt er det slaraffenland, de havde forestillet sig.

Referencer

Eksterne henvisninger 
 

Danske film fra 1989
Film fra Polen
Dramafilm fra Danmark
Franske film fra 1989
Dramafilm fra Frankrig
Film baseret på biografier
Film fra Danmark (administrationskategori)
Ungdomsfilm fra Danmark
Gullesfjorden

Gullesfjorden er en fjordarm på Hinnøya i Troms og Finnmark fylke i Norge;
Gullesfjorden ligger i Kvæfjord kommune. Fjorden er fortsættelsen af Kvæfjorden. Inde i selve Gullesfjorden går der også en lille fjordarm ved navn Austerfjorden ind mod Melåa og Aspenes.

Inderst i fjorden ligger Gullesfjord Camping. De største bygder ligger omkring Flesnes, Bogen, Langvassbukt, Våtvoll og Moelv. Der findes et kapel i Gullesfjorden, Langvassbukt kapell ved Flesnes kirkegård. Der er også mindre bygder som Gombogen, Bømark, Gullholm, fraflyttede steder som Lyså og tidligere sæterområder, nu hytteområder som Vassvika.

Fra Langvassbukt går Riksvei 83 gennem Gullesfjorden til Harstad over færgeforbindelsen Flesnes–Refsnes , samt Europavej 10 fra Gullesfjordbotn (Lofastkrydset) til Lødingen og Lofoten. Riksvei 85 går fra Gullesfjordbotn mod Sigerfjorden og videre til Sortland og Vesterålen. Fylkesvei 103 går fra Gullesfjordbotn til Gullholm.

Øer 
Forøya ligger i Gullesfjorden.

Bjerge 
I Gullesfjorden er der en række bjerge over 900m: Tverrelvtinden (1108m), Reinspelen (1083m), Botntindan (976 og 975m), Løbergsdalstindan (969, 967m og 919m), Hestetinden (960m), Vestbotntinden (948m), Nonstinden (930m), Skjelltindan (923m), Horntindan (910m) og Reinfjellet (907m): Flere af dem erf under overvågning pga. skredfare.

Kilder og henvisninger

Fjorde i Troms og Finnmark
Kvæfjord
Jack

Jack kan henvise til:

 Jack (fornavn) – et fornavn
 Jack (roman) – en bog af Ulf Lundell. 
 Jack (film fra 1996) – en film fra 1996
 Jack (film fra 2004) – en film fra 2004
Strand (flertydig)

Strand er den yderste del af kysten, der støder op mod havet.

Strand kan også have følgende betydninger:

Geografi 
 Strand (ø), en tidligere ø i Nordfrisland
 Strand (London), en gade i London
 Strand kommune, en kommune i Rogaland Fylke i Norge

Andet 
 Strand (album) et album med the Spinanes
 Strand (cigaret), et cigaretmærke fra 1950'erne/1960'erne
Italien (flertydig)

Italien (på italiensk: Italia) kan henvise til

Statsdannelser og områder 
 Den Italienske Republik, i daglig tale blot Italien
 Romersk Italien – Roms opland under Romerriget
 Rigs-Italien – de dele af Italien, der før 1806 hørte under det Tysk-romerske rige.
 Republikken Italien (1802-1805) – en vasalstat til Frankrig med Napoléon Bonaparte som præsident
 Kongeriget Italien (1805-1814) – en vasalstat til Frankrig med Napoléon Bonaparte om konge
 Mellemitaliens Forenede Provinser – en vasalstat til Kongeriget Sardinien
 Kongeriget Italien (1861-1946) – en statsdannelse, der blev grundlagt af Victor Emanuel 2 i 1861 og varede indtil 1946.

Andre statsdannelser i området, der i dag udgør Italien, er
 Østgotiske kongerige (493-553)
 Lombardiske kongerige (568–774)

Film 
 Italien (dokumentarfilm) – en dansk dokumentarfilm fra 1938

Andet 
 Italia in Miniatura – en forlystelses og miniaturepark i Rimini
 Luftskibet Italia – et luftskib, der havarerede på Nordpolen
Sankt Michaels Kirke

Sct. Michaels kirke, der er opkalde efter Sankt Michael, findes flere steder:

Danmark 
 Sankt Michaels Kirke (Kolding) – en romersk-katolsk kirke i Kolding

Luxembourg 
 Sankt Michaels Kirke (Luxembourg)

Tyskland 
 Sankt Michaels Kirke (Hildesheim)